**Contract de proiectare și execuție**

**nr. \_\_\_\_\_ data \_\_\_\_\_\_\_\_\_\_\_**

In temeiul Legii nr. 98/2016 privind achiziţiile publice, cu modificarile si completarile ulterioare, s-a incheiat prezentul contract , intre:

***1. Părţile contractante***

**Între**

***autoritatea contractanta:******Oraşul Târgu- Neamţ,*** B-dul Stefan cel Mare, Nr. 62, telefon/fax: 0233/790.245; 790.508, cod fiscal: 2614104, reprezentata prin Harpa Vasilică, Primarul orasului in calitate de achizitor, pe de o parte, si

**şi**

**\_\_\_\_\_\_\_\_\_\_\_\_\_\_\_\_\_** cu sediul în \_\_\_\_\_\_\_\_\_\_, strada \_\_\_\_\_\_\_\_, nr. \_\_\_\_\_, judeţul \_\_\_\_\_\_\_, Nr. ORC: \_\_\_\_\_\_\_\_\_\_\_\_, CUI: \_\_\_\_\_\_\_\_\_\_\_\_\_, telefon: \_\_\_\_\_\_\_\_\_, fax: \_\_\_\_\_\_\_\_\_, adresă e-mail:\_\_\_\_\_\_\_\_\_\_\_, cont bancar: \_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_, reprezentată prin dl. **\_\_\_\_\_\_\_\_\_\_\_\_\_\_\_**, cu funcţia de administrator, în calitate de **prestator**, pe de altă parte.

**şi**

**\_\_\_\_\_\_\_\_\_\_\_\_\_\_\_\_\_** cu sediul în \_\_\_\_\_\_\_\_\_\_, strada \_\_\_\_\_\_\_\_, nr. \_\_\_\_\_, judeţul \_\_\_\_\_\_\_, Nr. ORC: \_\_\_\_\_\_\_\_\_\_\_\_, CUI: \_\_\_\_\_\_\_\_\_\_\_\_\_, telefon: \_\_\_\_\_\_\_\_\_, fax: \_\_\_\_\_\_\_\_\_, adresă e-mail:\_\_\_\_\_\_\_\_\_\_\_, cont bancar: \_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_, reprezentată prin dl. **\_\_\_\_\_\_\_\_\_\_\_\_\_\_\_**, cu funcţia de administrator, în calitate de **executant**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

a) ***Contract*** - prezentul contract şi toate anexele sale;

b) ***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) ***servicii*** *-* activităţi a căror prestare face obiect al contractului;

e) ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f) ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g)* ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

Scopul achizitiei constituie prestarea serviciilor de proiectare tehnică faza PT și a execuției de lucrări în vederea reabilitării termice a blocului de locuințe M7A Târgu- Neamţ in cadrul proiectului **”Eficientizare energetică prin reabilitarea si consolidarea clădirilor rezidentiale din oraşul Târgu-Neamţ” , cod SMIS 121742:**

***a)Serviciile de proiectare tehnică***:

- Elaborare proiect faza PAC în vederea obținerii autorizației de construire și a documentației pentru obținerea avizului ISC/ITC Neamț la faza de PT ;

- Elaborare PT/DDE/CS/POE

- Asistență tehnică din partea proiectantului pe perioada de execuție a lucrărilor și pentru participarea la fazele incluse în programul de control al lucrărilor de execuție;

***b)Lucrările de execuție***

4.1 - Prestatorul se obligă să presteze ***Servicii de proiectare faza Proiect Tehnic (PTH), asistenta tehnica din partea proiectantului si executie lucrari*** *pentru proiectul de investitii* **”Eficientizare energetică prin reabilitarea si consolidarea clădirilor rezidentiale din oraşul Târgu-Neamţ”, cod SMIS 121742** în perioada convenită şi în conformitate cu obligaţiile asumate prin prezentul contract.

4.2 - Proiectantul va preda achizitorului proiectul tehnic şi detaliile de execuţie aferente proiectului de investiţii **”Eficientizare energetică prin reabilitarea si consolidarea clădirilor rezidentiale din oraşul Târgu-Neamţ” , cod SMIS 121742,**  în 3 exemplare originale precum si in format electronic. Documentaţiile necesare pentru obţinerea acordurilor, avizelor, conform celor solicitate la nivelul certificatului de urbanism pentru emiterea autorizaţiei de construire, şi autorizaţiilor finale, conform celor solicitate de autoritatea finanţatoare a proiectului, vor fi predate în numărul de exemplare solicitat de autorităţile/instituţiile abilitate, dar nu mai puţin de 2 exemplare originale.

4.3. Proiectantul va întocmi, **în situaţia în care apar modificări tehnice la faza de proiect tehnic faţă de faza studiu de fezabilitate, un tabel centralizator cu diferenţele fizice/valorice existente între SF-PTH şi cu motivele** care au stat la baza modificărilor intervenite.

4.4. Proiectantul va **actualiza bugetul proiectului/devizul general/devizele pe obiect în lei şi euro ori de câte ori se impune**, modificările necesare a fi operate sau cursul euro ce urmează a fi utilizat fiind aduse la cunoştinţa prestatorului, în scris, de către autoritatea contractantă.

4.3 - Prestatorul va întocmi, în situaţia în care apar **modificări tehnice** **pe parcursul execuţiei lucrărilor de construcţie**, dispoziţie de şantier, memoriu justificativ cu ștampila verificatorului de proiect, liste de cantităţi pentru lucrările la care se renunţă, liste de cantităţi pentru lucrările suplimentare, note de renunţare şi note de comandă suplimentare. Toate aceste documente vor fi predate beneficiarului în două exemplare originale.

4.4 - Achizitorul se obligă să plătească prestatorului și executantului preţul convenit pentru îndeplinirea contractului de **servicii de proiectare la faza proiect tehnic (PTH şi detalii de execuţie), asistenţă tehnică din partea proiectantului pe perioada de executie a lucrarilor**

( inclusiv participarea la receptia la terminarea lucrarilor si la receptia finala) și execuție lucrări din cadrul proiectului **”Eficientizare energetică prin reabilitarea si consolidarea clădirilor rezidentiale din oraşul Târgu-Neamţ” , cod SMIS 121742.**

4.5 - Preţul convenit pentru îndeplinirea contractului, respectiv preţul serviciilor prestate, lucrărilor executate plătibil prestatorului și executantului de către achizitor este de \_\_\_\_\_\_\_\_\_ **lei** fără T.V.A, la care se adaugă T.V.A. **\_\_\_\_\_\_\_\_** **lei**, din care:

* **Servicii de proiectare** pentru suma de …………………..lei la care se adauga TVA in valoare de ………………. lei.
* Elaborare proiect faza PAC în vederea obținerii autorizației de construire și a documentației pentru obținerea avizului ISC/ITC Neamț la faza de PT **………………….** lei fara TVA ( la care se adauga TVA in valoare de ……………….. lei);
* Elaborare PT/DDE/CS/POE**………………….** lei fara TVA ( la care se adauga TVA in valoare de ……………….. lei);
* Asistență tehnică din partea proiectantului pe perioada de execuție a lucrărilor și pentru participarea la fazele incluse în programul de control al lucrărilor de execuție**………………….** lei fara TVA ( la care se adauga TVA in valoare de ……………….. lei);

 **- Lucrari de constructii-montaj** pentru suma de **……………..** lei la care se adauga TVA in valoare de **…………………** lei.

**5. *Durata contractului***

5.1 – Durata prezentului contract începe de la data **emiterii ordinului de începere a serviciilor de proiectare și de execuție a lucrărilor.**

**Servicii de proiectare……luni**

**Lucrari de constructii-montaj………luni**

**Asistenţa tehnică va fi oferită achizitorului pe toată durata execuţiei lucrărilor ( inclusiv participarea la receptia finala).**

Durata de execuție a prezentului contract este de \_\_\_\_\_\_\_\_\_.

5.2 - Prezentul contract **încetează să producă efecte la data stingerii tuturor obligaţiilor contractuale** ce decurg din acesta inclusiv plata serviciilor prestate și lucrărilor executate.

5.3 - În cazul suspendării temporare a execuţiei lucrărilor de construcţii aferente proiectului, durata contractului prevăzută la punctul 5.1 se va prelungi cu perioadele aferente acestor suspendări.

**6. *Documentele contractului***

6.1 - Documentele contractului sunt:

*a) propunerea tehnică şi propunerea financiară;*

 *b) garanţia de bună execuţie.*

***7.* *Obligaţiile principale ale prestatorului și executantului***

7.1 – Prestatorul și executantul se obligă să presteze serviciile și să execute lucrările care fac obiectul prezentul contract în perioada/perioadele convenite şi în conformitate cu obligaţiile asumate.

7.2 – Prestatorul și executantul se obligă să presteze serviciile și să execute lucrările la standardele şi/sau performanţele prezentate în propunerea tehnică, anexă la contract.

7.3 - Prestatorul se obligă să presteze serviciile în conformitate cu obligatiile asumate in contract.

7.4 - (1) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract, inclusiv de a proiecta, în limitele prevăzute de prezentul contract.

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

7.5 - Executantul are obligaţia de a prezenta achizitorului, înainte de începerea execuţiei lucrării, spre aprobare, graficul de plăţi, prestari si executie necesar execuţiei lucrărilor, în ordinea tehnologică de execuţie.

7.6. - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

(2) Un exemplar din documentaţia predată de către achizitor executantului va fi ţinut de acesta în vederea consultării de către Inspecţia de Stat în Construcţii, Lucrări Publice, Urbanism şi Amenajarea Teritoriului, precum şi de către persoane autorizate de achizitor, la cererea acestora.

(3) Executantul nu va fi răspunzător pentru proiectul şi caietele de sarcini care nu au fost întocmite de el. Dacă totuşi contractul prevede explicit ca o parte a lucrărilor permanente să fie proiectată de către executant, acesta va fi pe deplin responsabil pentru acea parte a lucrărilor.

(4) Executantul are obligaţia de a pune la dispoziţia achizitorului, la termenele precizate în anexele contractului, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.

7.8 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea şi executarea dispoziţiilor prevăzute la alin.(1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.

7.9 -(1) Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate, în scris, de către proiectant. Pentru verificarea trasării de către proiectant, executantul are obligaţia de a proteja şi păstra cu grijă toate reperele, bornele sau alte obiecte folosite la trasarea lucrărilor.

7.10 (1) - Prestatorul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

(2) Pe parcursul execuţiei lucrărilor şi remedierii viciilor ascunse, executantul are obligaţia:

i) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

 ii) de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

 iii) de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

7.11 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării.

7.12 - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor; sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

7.13 - (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

(2) În cazul în care natura lucrărilor impune utilizarea de către executant a transportului pe apă, atunci prevederile de la alin.(1) vor fi interpretate în maniera în care prin „drum” se înţelege inclusiv ecluză, doc, dig sau orice altă structură aferentă căii navigabile şi prin „vehicul” se înţelege orice ambarcaţiune, iar prevederile respective se vor aplica în consecinţă.

(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(4) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului.

7.14 - (1) Pe parcursul execuţiei lucrării, executantul are obligaţia:

de a evita, pe cât posibil, acumularea de obstacole inutile pe şantier;

de a depozita sau retrage orice utilaje, echipamente, instalatii, surplus de materiale;

de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

7.15 - Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de **3 ani**de la recepţia lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării proiectelor şi detaliilor de execuţie aferente execuţiei lucrării.

7.16 - Executantul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

***8*. *Obligaţiile principale ale achizitorului***

8.1 – Achizitorul se obligă să plătească preţul convenit în prezentul contract pentru serviciile prestate și lucrările executate.

8.2 - Achizitorul se obligă să recepţioneze serviciile prestate în termenul convenit la articolul 5.1.

8.3 - La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.

8.4 - Achizitorul se obligă să plătească preţul către prestator/executant, in baza documentelor justificative, în termen de 30 de zile de la data primirii sumei respective de la **Finanatator**.

8.5 - Dacă achizitorul nu onorează facturile din vina sa, în termen de 30 zile de la expirarea perioadei prevăzute convenite, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

8.6 -La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.

8.7 - (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

amplasamentul lucrării, liber de orice sarcină;

suprafeţele de teren necesare pentru depozitare şi pentru organizarea de şantier (in cazul in care achizitorul dispune de astfel de suprafete);

căile de acces spre zona de lucru;

 (2) Costurile pentru consumul de utilităţi, precum şi cel al contoarelor sau al altor aparate de măsurat se suportă de către executant.

8.8 - Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată, în patru exemplare, la termenele stabilite prin graficul de execuţie a lucrării.

9.9 - Achizitorul este responsabil pentru trasarea axelor principale, bornelor de referinţă, căilor de circulaţie şi a limitelor terenului pus la dispoziţia executantului, precum şi pentru materializarea cotelor de nivel în imediata apropiere a terenului.

9.10 - Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.

9.10 - Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi pentru dispoziţiile şi livrările sale.

**9. *Sancţiuni pentru neîndeplinirea culpabilă a obligaţiilor***

9.1In cazul în care, din vina sa exclusivă, Antreprenorul nu reuşeşte să-şi îndeplinească obligaţiile asumate prin contract, atunci Achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% pentru fiecare zi de întârziere din valoarea lucrărilor neefectuate, până la îndeplinirea efectivă a obligaţiei;

9.2.In cazul în care Achizitorul nu onorează facturile în termen de 30 de zile de la expirarea perioadei convenite, atunci aceasta are obligaţia de a plăti, ca penalităţi, o sumă echivalentă cu o cotă procentuală de 0,1% pentru fiecare zi de întârziere, din plata neefectuată, până la îndeplinirea efectivă a obligaţiei

9.3.În situaţia nerespectării obligaţiilor asumate prin Contract de către una dintre părti, în mod culpabil şi repetat, partea lezată are dreptul de a considera Contractul reziliat de plin drept şi de a pretinde plata de daune-interese.

9.4.Achizitorul îşi rezervă dreptul de a renunţa oricând la contract, printr-o notificare scrisă adresată Antreprenorul fără nici o compensaţie, dacă acesta din urmă dă faliment, cu condiţia ca această renunţare să nu prejudicieze sau să afecteze dreptul la acţiune sau despăgubire pentru Antreprenor. În acest caz, Antreprenorul are dreptul de a pretinde numai plata corespunzătoare pentru partea din contract executată pâna la data denunţării unilaterale a Contractului.

***Clauze specifice***

***10. Garanţia de bună execuţie a contractului***

10.1. – Prestatorul si Executantul au obligatia de a constitui garantia de buna executie a contractului, in scopul asigurarii achizitorului de indeplinirea cantitativa si calitativa, in perioada convenita in contract.

* Garanţia de bună execuţie este în cuantum de **10%**  din valoarea totală a Contractului fara TVA, se constituie **prin virament bancar** sau printr-un instrument de garantare emis în condiţiile legii de o societate bancară sau de o societate de asigurări, care se depune în original şi devine anexă la contract SAU prin **reţineri succesive**, astfel:

- **în termen de 5 zile lucrătoare de la data semnării contractului, prestatorul și executantul** au obligaţia de a deschide un cont la dispoziţia autorităţii contractante, la o unitate a Trezoreriei Statului şi de a vira în contul astfel deschis o sumă care **nu trebuie să fie mai mică de 0,5% din valoarea fără TVA a contractului**;

- **reţineri succesive de 9,5% din valoarea fără T.V.A. a facturilor emise**, **prin alimentarea contului pus la dispoziţia autorităţii contractante de către ofertant.**

Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul și executantul nu îşi prestează și nu își execută, prestează și execută cu întârziere sau prestează, execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului și executantului, precizând totodată obligaţiile care nu au fost respectate.

Achizitorul se obligă să restituie garanţia de bună execuţie astfel:

**În cazul serviciilor:**

valoarea garanției de bună execuție aferentă proiectului tehnic și serviciilor de asistenţă tehnică, în termen de 14 zile de la data încheierii procesului-verbal de recepţie la terminarea lucrărilor executate în baza proiectului respectiv, dacă nu a ridicat până la acea dată pretenţii asupra ei, dar nu mai târziu de 3 ani de la predarea respectivelor documentaţii tehnice, în cazul în care autoritatea contractantă nu a atribuit în această perioadă contractul de lucrări în cauză;

**În cazul lucrărilor:**

a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim;

b) restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.

10.2. Garanţia tehnică este distinctă de garanţia de bună execuţie a contractului.

10.3.(1) Prestatorul are obligaţia de a constitui Garanţia de Bună Execuţie a contractului conform legii și prezentului contract pentru realizarea corespunzatoare a contractului.

 (2) În cazul în care pe parcursul executării contractului, se suplimentează valoarea acestuia, Prestatorul/Executantul are obligaţia de a completa garanţia de bună execuţie în corelaţie cu noua valoare a contractului de achiziţie publică.

 (3) În situaţia executării garanţiei de bună execuţie, parţial sau total, Prestatorul are obligaţia de a reîntregii garanţia în cauză raportat la restul rămas de executat..

 (4) Prestatorul/Executantul se va asigura ca garantia de buna executie este valabila si in vigoare pana la finalizarea serviciilor/lucrarilor.

 (5) Daca termenii garantiei de buna executie specifica data de expirare a acesteia, cu 28 de zile inainte de data de expirare a garantiei, prestatorul/executantul va prelungi valabilitatea garantiei de buna executie pana cand serviciile/lucrarile vor fi terminate asa cum au fost ele solicitate prin clauzele contractuale.

***11. Alte responsabilităţi ale prestatorului***

11.1 - (1) Prestatorul și executantul are obligaţia de a presta serviciile și de a executa lucrările prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor de proiectare – faza proiect tehnic şi de asistenţă tehnică, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

11.2 - Prestatorul este pe deplin responsabil pentru prestarea serviciilor în conformitate cu termenul convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***12. Alte responsabilităţi ale achizitorului***

12.1 - Achizitorul se obligă să pună la dispoziţia prestatorului și a executantului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului.

***13. Recepţie şi verificări***

13.1 - Achizitorul are dreptul de a verifica modul de prestare a **serviciilor de proiectare contractate și de executare a lucrărilor** pentru a stabili conformitatea lor cu prevederile din propunerea tehnică.

13.2 – Verificările/receptiile vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract.

***14. Începere, finalizare, întârzieri, sistare***

14.1 - (1) Prestatorul și executantul are obligaţia de a începe prestarea serviciilor și executarea lucrărilor după primirea ordinului de începere a serviciilor și a lucrărilor de la autoritatea contractantă.

(2) Durata serviciilor de proiectare cuprinde **întreaga perioadă de derulare a lucrărilor de construcţii** în vederea acordării serviciilor privind asistenţa tehnică din partea proiectantului.

(3) În cazul în care prestatorul și executantul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului și de executare a lucrărilor; şi

b) totalul cheltuielilor aferente, dacă este cazul, care se vor adăuga la preţul contractului.

14.2 - (1) Serviciile prestate și lucrările executate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare și de executare, trebuie finalizate în termenul convenit de părţi, termen care se calculează de la data începerii prestării serviciilor și executării lucrărilor.

(2) În cazul în care:

orice motive de întârziere, ce nu se datorează prestatorului și executantului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator și executant,

îndreptăţesc prestatorul și executantul de a solicita prelungirea perioadei de prestare a serviciilor și de executare a lucrărilor sau a oricărei faze a acestora, atunci părţile vor revizui, de comun acord, perioada de prestare și de executare şi vor semna un act adiţional.

14.3 - Dacă pe parcursul îndeplinirii contractului, prestatorul și executantul nu respectă graficul de prestare și executare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare și executare asumate în graficul de prestare și executare se face cu acordul părţilor, prin act adiţional.

14.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului și executantului.

***15. Modalităţi de plată***

Achizitorul se obligă să plătească preţul către prestator/executant, in baza documentelor justificative, în termen de 30 de zile de la data primirii sumei respective de la **Finantator**.

Plăţile pentru **serviciile de proiectare** aferente proiectului si execuției lucrărilor vor fi efectuate in baza documentelor justificative.

***16. Modificarea preţului contractului***

16.1 - Pentru serviciile de proiectare prestate și lucrărilor executate, plăţile datorate de achizitor prestatorului și executantului sunt tarifele declarate în propunerea financiară.

***17.*** **SUBCONTRACTAREA, TERT SUSTINATOR**

**17.1. Subcontractarea**

17.1.1 La incheierea Contractului sau atunci cand se introduc noi subcontractanti, este obligatorie furnizarea către Achizitor a contractelor încheiate de către Prestator/Executant cu subcontractanții nominalizati in oferta sau declarati ulterior, astfel incat activitatile ce revin acestora, precum si súmele aferente prestatiilor, sa fie cuprinse in Contract devenind anexe ale acestuia. Ele trebuie sa cuprinda obligatoriu, insa fara a se limita: denumirea subcontractantilor, reprezentantii legali ai noilor subcontractanti, datele de contact, activitatile ce urmeaza a fi subcontractate, valoarea aferenta prestatiilor, optiunea de a fi plătiți direct de către Achizitor. 17.1.2. Prestatorul /Executantul are dreptul de a inlocui/implica noi subcontractanti in perioada de implementare a Contractului, cu conditia ca schimbarea sa nu reprezinte o modificare substantiala a a acestuia, in conformitate cu cele prevazute expres de legislatia in vigoare privind achizitiile publice.

17.1.3 Prestatorul /Executantul nu va avea dreptul de a inlocui/implica niciun subcontractant, în perioada de implementare a contractului fără acordul prealabil al Achizitorului. Orice solicitare privind inlocuirea/implicarea de noi subcontractanti, va fi inaintata catre Prestator /Executant in vederea obtinerii acordului Achizitorului intr- un termen rezonabil si care nu va putea fi mai mic de 15 zile inainte de momentul inceperii activitatii de catre noii subcontractanti.

17.1.4. In situatia prevazuta la art. 17.1.2., Prestatorul/ Executantul poate inlocui/implica subcontractantii in perioada de implementare a contractului, in urmatoarele situatii:

a) inlocuirea subcontractantilor nominalizati in oferta ai /ale caror activitati au fost indicate in oferta ca fiind realízate de subcontractanti;

b) declararea unor noi subcontractanti, ulterior semnarii contractului, in conditiile in care lucrarile ce urmeaza a fi subcontractate au fost prevazute in oferta, fara a se indica initial optiunea subcontractarii acestora.

c) renuntarea, retragerea subcontractantilor din contract

 17.1.5. In vederea obtinerii acordului Achizitorului, noii subcontractanti sunt obligați să prezinte:

 - o declaratie pe proprie raspundere prin care isi asuma prevederile caietului de sarcini si a propunerii tehnice depusa de catre Prestator la oferta, pentru activitatile supuse subcontractarii.;

- contractele de subcontractare incheiate intre Prestator /Executant si noii subcontractanti ce vor cuprinde obligatoriu dar fara a se limita la acestea, informatii cu privire la activitatile ce urmeaza a fi subcontractate, datele de contact si reprezentantii legali, valoarea aferenta activitatii ce va face obiectul contractului;

- certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.

17.1.6. Dispozitiile privind inlocuirea/implicarea de noi subcontractanti nu diminueaza in nici o situatie raspunderea Prestatorului/Executantului in ceea ce priveste modul de indeplinire a Contractului.

17.1.7. In vederea finalizarii Contractului, Achizitorul poate solicita în condițiile legislatiei achizitiilor, iar Prestatorul/Executantul se obliga sa cesioneze in favoarea Achizitorului, contractele incheiate cu subcontractantii acestuia, Prestatorul /Executantul obligandu-se totodata sã introduca in contractele sale cu subcontractanții clauze in acest sens. Intr-o asemenea situatie Contractul va fi continuat de subcontractanți. Dispozitiile privind cesiunea contractului de subcontractare nu diminueaza in nici o situatie raspunderea Prestatorului /Executantului fata de Achizitor in ceea ce priveste modul de indeplinire a Contractului.

**17.2 Plata directa catre subcontractanti**

17.2.1 Achizitorul poate efectua plati corespunzatoare partii/partilor din Contract indeplinite de catre subcontractantii daca acestia si au exprimat in mod expres aceasta optiune, conform dispozitiior legale aplicabileprivind achizitiile publice.

17.2.2. In aplicarea prevederilor art. 17.2.1. subcontractantii isi vor exprima la momentul nominalizarii lor in oferta si oricum nu mai tarziu de data incheierii Contractului, sau la momentul introducerii acestora in Contract, dupa caz, optiunea de a fi platiti direct de catre Achizitor.

17.2.3 Achizitorul efectueaza platile directe catre subcontractantii agreati doar atunci cand prestatia acestora este confirmata prin documente agreate de toate cele 3 parti, respectiv Achizitor, Prestator/ Executant si subcontractant sau de Achizitor si subcontractant atunci cand, in mod nejustificat, Prestatorul /Executantul blocheaza confirmarea executarii obligatiilor asumate de subcontractant.

17.2.4. In aplicarea prevederilor art. 17.1.7 Acordul partilor se poate materializa prin íncheierea unui act aditional la contract intre Achizitor, Prestator /Executant si Subcontractant atunci cand contractul de subcontractare este cesionat Achizitorului

17.3. Tertul Sustinator

17.3.1 Prezentul contract reprezinta si contract de cesiune a drepturilor litigioase ce rezulta din incalcarea obligatiilor ce ii revin tertului sustinator in baza angajamentului ferm, anexa la prezentul contract. Cu titlu de garantie, prin semnarea prezentului contract, Prestatorul /Executantul consimte ca Achizitorul se poate subtitui in toate drepturile sale, rezultate in urma incheierii angajamentului ferm, putand urmari orice pretentie la daune pe care acesta ar putea sa o aiba impotriva tertului sustinator pentru nerespectarea obligatiilor asumate de catre acesta.

17.3.2 In cazul in care Prestatorul /Executantul este in imposibiltatea derularii prezentului contract, respectiv pentru partea de contract pentru care a primit sustinere din partea tertului in baza angajamentului ferm, tertul sustinator este obligat a duce la indeplinire acea parte a contractului care face obiectul respectivului angajament ferm. Inlocuirea Prestatorului /Executantului initial cu tertul sustinator, nu reprezinta o modificare substantiala a contractului in cursul perioadei sale de valabilitate si se va efectua prin semnarea unui act aditional la contract si fara organizarea unei alte proceduri de atribuire.

***18. Protecţia patrimoniului cultural naţional***

18.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului.

18.2 - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 18.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri şi/sau cheltuieli suplimentare, atunci, prin consultare, părţile vor stabili:

orice prelungire a duratei de execuţie la care executantul are dreptul;

totalul cheltuielilor suplimentare, care se va adăuga la preţul contractului.

18.3 - Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 18.1, de a înştiinţa în acest sens organele de poliţie şi comisia monumentelor istorice.

***19.******Începerea şi execuţia lucrărilor***

19.1 Executantul trebuie să notifice achizitorului şi Inspecţiei de Stat în Construcţii, Lucrări Publice, Urbanism şi Amenajarea Teritoriului data începerii efective a lucrărilor.

19.2 -(1) Lucrările trebuie să fie terminate la data stabilită.

 (2) În cazul în care, după opinia achizitorului, pe parcurs, desfăşurarea lucrărilor nu concordă cu graficul general de execuţie a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de niciuna dintre îndatoririle asumate prin contract.

(3) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 19.2 alin.(2), achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

19.3 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract.

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

19.4 - (1) Materialele trebuie să fie de calitatea prevăzută în documentaţia de execuţie;

(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

19.5 - (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorului, cand lucrările sunt finalizate, pentru a fi examinate şi măsurate.

(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

***20. Finalizarea lucrărilor***

20.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

20.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

20.3 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

20.4 - Recepţia se poate face şi pentru părţi ale lucrării, distincte din punct de vedere fizic şi funcţional.

***21. Perioada de garanţie acordată lucrărilor***

21.1 - Perioada de garanţie este de **3 ani** și decurge de la data recepţiei la terminarea lucrărilor şi până la recepţia finală. Perioada de garanție se prelungeste cu perioada remedierii defectelor calitative constatate în această perioadă.

21.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei părţi a lucrărilor; sau

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

21.3 - În cazul în care executantul nu executălucrările prevazute la clauza 23.2 alin.(2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

***22. Asigurări***

22.1 - (1) Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.

(2) Asigurarea se va încheia cu o societate de asigurare. Contravaloarea primelor de asigurare va fi suportată de către executant din capitolul „Cheltuieli indirecte”.

(3) Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

(4) Executantul are obligaţia de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, poliţele de asigurare şi recipisele pentru plata primelor curente (actualizate).

22.2 - Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.

***23. Forţa majoră***

23.1 Forţa majoră este constatată de o autoritate competentă.

23.2 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

23.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5 Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

***24. Soluţionarea litigiilor***

24.1 Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

24.2 Dacă, după 15 zile de la începerea acestor tratative, achizitorul şi prestatorul și executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

***25. Limba care guvernează contractul***

25.1 Limba care guvernează contractul este limba română.

**26. Modificarea Contractului**

26.1 (1) Modificari la contract se pot aduce prin Acte Adiţionale, in conditiile stipulate in prezentul articol.

 (2) Contractul de achiziţie publică poate fi modificat, numai prin semnarea unui Act Aditional, cu acordul Autoritatii Contractante, fără organizarea unei noi proceduri de atribuire, in cazul in care:

a) Prestatorul si-a schimbat forma societăţii, si-a prelungit durata ei sau alte modificări ale actului constitutiv al societăţii care nu atrag crearea unei persoane juridice noi;

b) Prestatorul este înlocuit de un nou Prestator, in situatia in care drepturile şi obligaţiile Prestatorului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de Legea privind achizitiile publice nr. 98/2016.

(3) Modificarile ce deriva din alte **clauze de revizuire** si optiuni, modificarile nesubstantiale, precum si cele cu privire la introducerea/inlocuirea subcontractorilor, inlocuirea personalului se pot realiza prin Act Adiţional.

(4) Orice modificare a adresei, contului bancar si a băncii în care se efectuează plătile poate fi notificata de părti prin transmiterea în scris prin scrisoare recomandată, fax sau transmitere directă si vor fi considerate efectuate la data acceptării lor de către părti.

(5)Actele Adiţionale încheiate nu trebuie să conducă în niciun caz la alterarea rezultatului procedurii de atribuire, prin anularea sau diminuarea avantajului competitiv pe baza căruia contractantul respectiv a fost declarat câştigător în urma finalizării procedurii de atribuire. Dacă solicitarea de modificare provine de la Prestator, acesta trebuie să înregistreze solicitarea la Autoritatea Contractanta cu cel puţin 15 de zile înainte de data preconizată pentru intrarea în vigoare a Actului Adiţional.

(6) Se poate accepta o depasire a termenelor în următoarele condiţii:

 i) imposibilitatea obtinerii avizelor, permiselor, certificatelor si autorizatiilor de la terti, la timp ;

ii) imposibilitatea obtinerii la timp a unuia sau mai multor avize, autorizatii, permise, certificate, care pot conduce la imposibilitatea de obtinere a altor avize, permise, certificate, autorizatii care, la randul lor, pot conduce la imposibilitatea de obtinere a altor documente necesare sau a desfasurarii de catre Prestator a altor activitati din cadrul contractului;

iii) proceduri ale diverselor institutii cu privire la emiterea avizelor, permiselor, certificatelor si autorizatiilor ce trebuie obtinute de la terti sau alte situatii care nu au putut fi luate in calcul la momentul elaborarii documentatiei;

 iv) necesitatea completarii documentatiei elaborate de prestator in urma observatiilor Beneficiarului

 v) apariţia altor riscuri cu caracter specific in special in ceea ce priveste obtinerea avizelor, permiselor si a certificatele si autorizatiile ce trebuie obtinute de la terti, care pot conduce la intarzieri in desfasurarea activitatii Prestatorului;

vi) modificări ale legislaţiei în materie tehnică, orice alte prevederi legale incidente, ordine, instrucţiuni, normative, stas-uri, etc.

vii) riscul sa apara intarzieri si/sau alte dificultati in obtinerea de catre Prestator a tuturor avizelor, cerificatelor, acordurilor, permiselor si a autorizatiilor necesare, avand in vedere implicarea mai multor autoritati si institutii in emiterea acestora, care pot impune diverse conditii si/sau constrangeri;

 Termenele si in mod corespunzator durata de prestare a serviciilor pot fi prelungite fără suplimentarea valorii contractului si fara a aducere atingere dreptului Autorităţii contractante de a aplica penalitati de intarziere numai în situaţiile enumerate anterior şi numai dacă întârzierile vor fi demonstrate cu documente justificative relevante.

 In cazul in care se aduc modificari Contractului, acestea trebuie sa respecte prevederile Articolului 221 si ale Articolului 222 din Legea privind achizitiile publice nr. 98/2016, precum si ale Articolelor 23 alin. 9, 164 si 165 din HG nr. 395/2016, Instructiunii nr.3/2017.

 Niciun Act Adiţional nu poate fi încheiat retroactiv si nu poate produce efecte retroactive.

27. ***Amendamente***

27.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

27.2 - Prin acte aditionale nu se pot aduce modificari substantiale contractului de achizitie publica.

***28. Comunicări***

28.1 Orice comunicare între părţi, referitoare la îndeplinirea prezentului contract, trebuie să fie transmisă în scris.

28.2 Orice document scris trebuie înregistrat atât în momentul transmiterii, cât şi în momentul primirii.

28.3 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***29. Legea aplicabilă contractului***

29.1 Contractul va fi interpretat conform legilor din România.

Părţile au înteles să încheie azi ...................prezentul contract în 4 (patru) exemplare.

|  |  |  |
| --- | --- | --- |
| Achizitor |  | PrestatorExecutant |